OzLabs/hebrew-wiki-articles huggingface dataset:
יוהאן כריסטופרסון

יוהאן דייוויד כריסטופרסון (באנגלית: Johan David Kristoffersson, נולד ב-6 בדצמבר 1988) הוא נהג מרוצים שוודי. בשנת 2012 זכה באליפות הסופרסטארס (Superstars Series). באותה שנה זכה גם באליפות סקנדינביה למכוניות תיור ובסבב גביע פורשה קאררה הסקנדיבי. בשנים 2017 ו-2018 זכה באליפות העולם בראלי-קרוס. מתחרה במקביל גם באליפות סקנדינביה למכוניות תיור ובשנת 2018 זכה בתואר האליפות בפעם השנייה.

אביו, טומי, היה נהג מרוצים ובעליה של קבוצת כריסטופרסון מוטורספורט (KMS).

==קריירת מרוצים==
כריסטופרסון החל להתחרות בקבוצת כריסטופרסון מוטורספורט, שניהל אביו. בשנת 2008 התחרה בקטגוריית הצעירים באליפות שוודיה למכוניות תיור וסיים את העונה במקום הרביעי. שנה לאחר מכן עבר לקטגוריה הבכירה באליפות וסיים את העונה ללא נקודות. בעונתו השנייה באליפות לקח חלק רק בשלושת המרוצים האחרונים של העונה עם קבוצת Biogas.se. בשנת 2011 התאחדה האליפות השוודית עם האליפות הדנית ונוצרה אליפות סקנדינביה. גם בעונה זאת התחרה באופן חלקי ולקח חלק רק במחצית השנייה של העונה. הוא צבר נקודות במרבית המרוצים בהם השתתף ואף סיים פעמיים בפודיום. במקביל, התחרה גם בסבב גביע פורשה קאררה הסקנדיבי. במהלך העונה היה במאבק צמוד עם רובין רודהולם, זכה בתואר בעונה הקודמת. בסיבוב האחרון של העונה היה לו סיכוי תאורטי לזכייה בתואר, אך הוא נפסל לאחר שזינק מוקדם מידי למרוץ הראשון. הוא הצליח לנצח את המרוץ השני, אך לא הצליח לזכות בתואר.

הפריצה הגדולה הגיעה בשנת 2012 בה זכה בחמישה תארים שונים. הוא זכה באליפות סקנדינביה למכוניות תיור ובגביע פורשה קאררה. בנוסף התחרה באליפות הסופרסטארס (Superstars Series) האיטלקית, בה זכה בתואר בשלוש קטגוריות שונות (האלוף הכללי, האלוף הבינלאומי ורוקי העונה).

בשנת 2013 הצטרף לקבוצת פטרי קורס (Petri Corse) עימה התחרה באליפות הסופר סטארס, כשהוא נוהג בפורשה פאנאמרה. באותה עונה לקח חלק לראשונה בראלי שוודיה במסגרת אליפות אירופה בראלי-קרוס. בשנת 2014 החל להתחרות באליפות העולם בראלי-קרוס, כחלק מהקבוצה המשפחתית. שנת 2015 הייתה השנה המלאה הראשונה שלו באליפות. הוא פתח אותה עם ניצחון בפורטוגל ובהמשך הגיע עוד ארבע פעמים לפודיום. את העונה סיים במקום השלישי. עונה לאחר מכן סיים במקום השני, כשהוא רושם ניצחון ושני פודיומים. רצף של חמישה ניצחונות העניק לו את תואר האליפות בשנת 2017, כשנותרו עוד שני מרוצים לסיום העונה. בעונת 2018 הפגין דומיננטיות כשניצח אחד עשר מתוך שנים עשר המרוצים בעונה וזכה בתואר בפעם השנייה ברציפות. במקביל זכה באותה השנה גם בתואר האליפות באליפות סקנדינביה למכוניות תיור.

בסיום עונת 2018 עזבו את אליפות העולם בראלי-קרוס כל קבוצות היצרנים הרשמיות. בעקבות כך עזב גם הוא את התחרות ועבר להתחרות בגביע העולם למכוניות תיור (WTCRׂׂׂ).

==קישורים חיצוניים==

==הערות שוליים==

קטגוריה:נהגי מכוניות מרוץ שוודים
קטגוריה:אלופי העולם בראלי קרוס
קטגוריה:אקסטרים אי: נהגים
קטגוריה:שוודים שנולדו ב-1988
שרקרק סגול-חזה

שרקרק סגול-חזה (שם מדעי: Meropogon forsteni) הוא מין של שרקרק קטן החי רק באי סולאווסי שבאינדונזיה. זהו המין היחיד בסוג Meropogon.
== מאפיינים ==
אורכו של שרקרק זה 25-26 ס"מ ואורך זנבו 6 ס"מ. הוא בעל חזה סגול שנתן לו את שמו וכן גבות סגולות וראש ובטן בצבע כתמתם. הכנפיים ופלג הגוף העליון ירוקים והמקור אפור בהיר. הנקבות דומות לזכרים אך חסרות חזה סגול.

שרקרקים אלה נפוצים ביערות הגשם של האי סולוואסי. הם ציידי חרקים מוכשרים הניזונים מחרקים גדולים כמו חגבים, שפיריות, פרפרים וחיפושיות. לעיתים הם מעופפים בלהקות במצוד אחריהם. הם אוכלים גם צרעות ודבורים ומשפשפים את הארס על הענף לפני הבליעה.

צאצאי השרקרקים עשויים להילחם זה בזה ואף להרוג אחד את השני כך שמכל תטולה שורדים מעטים בלבד.
==קישורים חיצוניים==

== הערות שוליים ==

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:שרקרקיים
קטגוריה:עופות יחידים בסוגם
קטגוריה:סולאווסי: עופות אנדמיים
קטגוריה:עופות יערות הגשם של דרום-מזרח אסיה
אורג גס-מקור

אורג גס-מקור (שם מדעי: Amblyospiza albifrons) הוא מין של ציפור קטנה ממשפחת האורגיים והוא המין היחיד בסוגו.

== מאפיינים ==
אורכו של האורג 19 ס"מ והוא אחד מהגדולים שבבני משפחתו. צבעו חום-כהה עם מצח לבן ומקור גדול ושחור המשמש לפיצוח אגוזים גדולים שאצל הצעירים צבעו צהוב והוא קטן יותר. האורגים ניזונים מזרעים קשים אותם הם מפצחים ביעילות.

הם חיים בלהקות בערבות העשב של אפריקה וכן ביערות ובביצות ומקימים קנים ארוגים השונים משאר האורגיים. הקנים עגולים וגדולים יחסית ועשויים מגבעולים עדינים הארוגים היטב. פתח הקן מכיל כניסה ראשית קטנה יותר מהקן עגלגל. כמה יצורים מצליחים להיכנס ולפגוע בגוזלים כמו קוקל ברצ'ל, עורב הודי וכוח הנילוס.

אורג זה כמו רוב האורגיים הוא פוליגמי.

==תת-מינים==
* A. a. capitalba
* A. a. melanota
* A. a. montana
* A. a. unicolor
* A. a. albifrons

==קישורים חיצוניים==

== הערות שוליים ==

קטגוריה:טקסונים שתוארו בידי ניקולס אילוורד ויגורס
קטגוריה:אורגיים
קטגוריה:עופות יחידים בסוגם
קטגוריה:בוטסואנה: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1831
קנית אירופית

Cuculus canorus canorus + Acrocephalus arundinaceus
קנית אירופית (שם מדעי: Acrocephalus arundinaceus) היא ציפור שיר ממשפחת הסבכיים הניזונה בעיקר מחרקים. היא נפוצה בעיקר באירופה וגם באסיה ובצפון אפריקה. קנית זו היא אחת מהגדולות ביותר בסוגה.
== מאפיינים ==
אורך הקנית 16–21 ס"מ, מוטת כנפיה 25–30 ס"מ ומשקלה 22–38 גרם. הקנית בעלת גוונים אפורים בהירים עם ראש גדול, גבות צהובות עבות וראש פרוע ולעיתים קרובות היא פותחת את המקור וחושפת לוע אדום. הזכרים והנקבות דומים מאוד אחד לשני.

הקנית מצויה בשדות, רמות מרעה, חורשים, שיחיות ויערות ונודדים בחורף לאזורים חמים יותר. היא מגיעה גם לישראל.

הקנית טורפת הניזונה מחרקים קטנים, בעיקר מזבובים שהם תזונתה העיקרית בעונת הרבייה באביב. שאר הזמן היא ניזונה מחיפושיות, עשים, שפיריות, עכבישים ואף מצפרדעים ומראשנים ודגים קטנים שהיא לוכדת מהמים.
==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:קניתיים
קטגוריה:ארץ ישראל: ציפורי שיר
קטגוריה:הונגריה: עופות
קטגוריה:בוסניה והרצגובינה: עופות
קטגוריה:סלובניה: עופות
קטגוריה:בעלי חיים שתוארו ב-1758
עדני סייפני

עדני סייפני (שם מדעי: Epimachus fastosus) הוא מין של ציפור ממשפחת העדניים המצויה בגינאה החדשה. זהו העוף הארוך ביותר בבני המשפחה בזכות זנבו דמוי הסיף, אך הוא לא הכבד ביותר - המין Manucodia comrii שוקל יותר ממנו.

אורכם של עדניים גדולים אלה יחד עם הזנב 110 ס"מ משקלם נע בין 160-235 גרם בנקבות ובין 250-280 גרם בזכרים. הם בעלי גוף שחור ומוארך, מקור שחור המתעקל מטה, אוזניים כחולות בוהקות וכך גם הגב שמעל הכנפיים והכנפיים בעלות שוליים כחולים עם ירוקים ומעליהם נפרשים נוצות גליות בצבע כחול. בשולי הכנפיים התחתונים "ציצית" נוצות לבנות. הזנב ארוך מאוד ומכיל נוצות מרכזיות כחולות בוהקות עם נוצות שחורות סביבם. הנקבות חומות וחסרות נוצות כאלה.

הזכרים עומדים בעת החיזור על ענפים נמוכים ומכסים את ראשם בכנפיהם. הזכרים פוליגמיים ומזדווגים עם נקבות רבות.

הם חיים ביערות הגשם וניזונים מפירות ומחרקים. הם מצויים בסכנת הכחדה.
==תת-מינים==
* Epimachus fastosus atratus
* Epimachus fastosus fastuosus
* Epimachus fastosus stresemanni
* Epimachus fastosus ultimus

==קישורים חיצוניים==

== הערות שוליים ==

קטגוריה:בעלי חיים שתוארו ב-1783
קטגוריה:טקסונים שתוארו בידי יוהאן הרמן
קטגוריה:עדניים
קטגוריה:פפואה גינאה החדשה: בעלי חיים אנדמיים
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
עדני וולאס

עדני וולאס (שם מדעי: Semioptera wallacii) הוא מין יחיד בסוגו של עוף טרופי ממשפחת העדניים המצוי באינדונזיה.

עדני זה קרוי על שם החוקר, הוגה תורת האבולוציה אלפרד ראסל וולאס, שביקר בגינאה החדשה וגילה אותו. העדני אנדמי לאיי מאלוקו ומצוי בעיקר באי טרנאטה וגם באיים הלמהרה, באצ'אן ומורוטאי. הוא מצוי ביערות הגשם השופעים באזור אך עלול להיות פגיע מכריתת היערות והפגיעה בסביבה.

אורכו של עדני זה 28 ס"מ והוא בעל גוף חום-זית כשהזכרים בעלי מצח סגול, בליטה חומה מעל מקורם ואזור נוצות מהסנטר עד החזה ירוק בוהק עם גידול נוצות דמוי פרסה על החזה. מצידי הכתפיים כמה סעיפי נוצות ארוכות לבנות והזנב לבן מלמטה. הנקבות חומות ונראות כמו זרזירים.

הזכרים פוליגמיים ומחכים לנקבות על קבוצת עצים בהם הם מתאספים. כשנקבה מגיעה הזכרים רוקדים במרץ ומנסים למשוך אותה אליהם אך רק הזכרים הבכירים מצליחים להגיע לאתרים המתאימים לרבייה.

===תת-מינים===
* Semioptera wallacii halmaherae
* Semioptera wallacii wallacii

==קישורים חיצוניים==

== הערות שוליים ==

קטגוריה:בעלי חיים שתוארו ב-1859
קטגוריה:טקסונים שתוארו בידי ג'ורג' רוברט גריי
קטגוריה:עדניים
קטגוריה:עופות יחידים בסוגם

קטגוריה:איי מאלוקו: עופות אנדמיים
הקורפוס העשירי (האימפריה הגרמנית)

הקורפוס העשירי (בגרמנית: X. Armee-Korps) היה קורפוס של הצבא הפרוסי. הקורפוס לחם במלחמת צרפת–פרוסיה, ולאחריה הועבר לצבא הקיסרות הגרמנית. הוא לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-30 באוקטובר 1866 וכמפקדו מונה קונסטנטין ברנהרד פון וויטס-רץ. מטה הקורפוס היה בהנובר, וחייליו גויסו מפרובינציית הנובר (שטחי ממלכת הנובר לשעבר), הדוכסות הגדולה של אולדנבורג ודוכסות בראונשווייג. במהלך מלחמת צרפת–פרוסיה היה הקורפוס שכלל את הדיוויזיות ה-19 וה-20 בפיקודו של פון וויטס-רץ, תחת פיקוד הארמייה השנייה, וכראש מטהו כיהן לאו פון קפריבי. הקורפוס לחם בקרבות מארס-לה-טור, אורליאן, לה מאן, ספישרה, המצור על מץ וקרב באון-לה-רולנד.

במהלך התקופה שלאחר מכן, היה הקורפוס חלק מהאזור הצבאי השלישי. עם פרוץ מלחמת העולם הראשונה באוגוסט 1914, היה אוטו פון אמיך מפקד הקורפוס. הקורפוס הועבר לארמייה השנייה תחת פיקודו של מקס פון האוזן, וכלל את הדיוויזיות ה-19 וה-20. הקורפוס לחם בקרב לייז' ובקרב סן-קנטן, ולאחר מכן בקרב המארן ובקרב על האן. באפריל 1915 הועבר הקורפוס לחזית המזרחית, שם לחם כחלק מהארמייה ה-11 במהלך מתקפת גורליצה-טרנוב. בספטמבר אותה שנה הוחזר הקורפוס לחזית המערבית, ולחם כחלק מארמייה השלישית בקרב שמפאן השני. לאחר מתקפת ברוסילוב בשנת 1916 חזר הקורפוס לחזית המזרחית, בנובמבר אותה שנה חזר הקורפוס לחזית המערבית, ולחם בקרבות השונים כחלק מפלגת הארמייה B עד סוף המלחמה. ב-11 באוקטובר 1919 פורק הקורפוס, בעקבות תבוסת גרמניה במלחמה ופירוק צבא האימפריה הגרמנית.

==מפקדים==
* גנרל חיל הרגלים קונסטנטין ברנהרד פון וויטס-רץ (30 באוקטובר 1866 - 11 בדצמבר 1873)
* גנרל חיל הפרשים אלברכט, נסיך פרוסיה (12 בדצמבר 1873 - 9 ביולי 1888)
* גנרל חיל הרגלים לאו פון קפריבי (10 ביולי 1888 - 23 במרץ 1890)
* גנרל חיל הרגלים ולטר ברונזארט פון שלנדורף (24 במרץ 1890 - 26 בינואר 1893)
* גנרל חיל הרגלים אוגוסט פון זיבק (27 בינואר 1893 - 3 באפריל 1899)
* גנרל חיל הרגלים אוגוסט פון בומסדורף (4 באפריל 1899 - 16 באוקטובר 1899)
* גנרל חיל הפרשים קרל פון שטינצר (17 באוקטובר 1899 - 8 בפברואר 1908)
* גנרל חיל הרגלים אלפרד פון לוונפלד (9 בפברואר 1908 - 28 במאי 1909)
* גנרל חיל הרגלים אוטו פון אמיך (29 במאי 1909 - 21 בדצמבר 1915)
* גנרל לוטננט ולטר פון ליטוויץ (22 בדצמבר 1915 - 20 באוגוסט 1916)
* גנרל חיל הרגלים קונסטנטין שמידט פון קנובלסדורף (21 באוגוסט 1916 - 11 באוקטובר 1919)

==קישורים חיצוניים==

* [http://www.verwaltungsgeschichte.de/militaer.html הקורפוסים של הצבא הקיסרי] 
* [http://www.deutsche-kriegsgeschichte.de/akrkgk.html מפקדי הקורפוסים של הצבא הקיסרי] 
10
עדני העורב

עדני העורב (שם מדעי: Lycocorax pyrrhopterus) הוא מין של עוף טרופי ממשפחת העדניים המצוי באיי מאלוקו שבאינדונזיה. ציפור זו היא מין יחיד בסוג "עדני העורב". 

בניגוד לקרוביו, עדני זה איננו בעל נוצות בולטות וצבעוניות וכשמו מזכיר מאוד את העורב - קרוב משפחתם הרחוק של כל מיני העדניים. עדני זה חי ברמות הגבוהות של איי מאלוקו ולא ביערות גשם.

אורכו 34 ס"מ והוא מזכיר במראהו עורב. צבעו שחור, עיניו אדומות ותחתית הכנפיים כתומה. הזוויגים דומים במראם, אך הנקבות קטנות יותר. הטיפול בגוזלים נעשה על-ידי שני ההורים, שלא כמו אצל שאר העדניים.

העדני ניזון מפירות ומחרקים שחיים בשיחי הרמות.

==תת-מינים==
* Lycocorax pyrrhopterus pyrrhopterus
* Lycocorax pyrrhopterus morotensis
* Lycocorax pyrrhopterus obiensis

==קישורים חיצוניים==

== הערות שוליים ==

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:עדניים
קטגוריה:עופות יחידים בסוגם

קטגוריה:איי מאלוקו: עופות אנדמיים
עדני מריע

עדני מריע (שם מדעי: Phonygammus keraudrenii) הוא מין עוף ממשפחת העדניים החי ביערות גשם הרריים בגינאה החדשה ובצפון אוסטרליה והוא המין היחיד בסוגו.

אורך העדני מגיע ל-31 ס"מ ומשקלו ל-130-240 גרם. הוא בעל גוף כחול עם כנפיים סגולות ועל ראשו זוג נוצות הנראות כקרניים. החזה ירקרק וכחול, העיניים אדומות והמקור קטן. קריאתו של העדני גבוהה ומזכירה קול של תרועת חצוצרה ולא של ציפור ומכאן שמו.

עדני זה מצוי רוב הזמן בין ענפי היער בחיפוש אחר פירות וחרקים.

==תת-מינים==
* Phonygammus keraudrenii adelberti
* Phonygammus keraudrenii aruensis
* Phonygammus keraudrenii diamondi
* Phonygammus keraudrenii gouldii
* Phonygammus keraudrenii hunsteini
* Phonygammus keraudrenii jamesi
* Phonygammus keraudrenii keraudrenii
* Phonygammus keraudrenii mayri
* Phonygammus keraudrenii neumanni
* Phonygammus keraudrenii purpureoviolacea

==קישורים חיצוניים==

== הערות שוליים ==

עדני מריע בגן החיות של ברלין

קטגוריה:בעלי חיים שתוארו ב-1826
קטגוריה:טקסונים שתוארו בידי רנה לסון
קטגוריה:עדניים
קטגוריה:עופות יחידים בסוגם
קטגוריה:פפואה גינאה החדשה: עופות
יוחנן השמונה עשר

יוחנן השמונה עשר, נולד בשם ג'ובאני פסאנו (באיטלקית: Giovanni Fassano; 960 – יולי 1009), היה אפיפיור ברומא בין השנים 1003–1009.

== ביוגרפיה ==
פסאנו נולד בשנת 960 ברומא, כבן לכומר רומאי. בצעירותו הוא פנה ללימודי כמורה, וב-2 בפברואר 1002 מונה לקרדינל על ידי האפיפיור סילווסטר השני.

לאחר מותו של קודמו יוחנן השבעה עשר, נבחר פסאנו כאפיפיור ב-25 בדצמבר 1003. במהלך שלטונו שלט ברומא למעשה ג'ובאני קרסנציו, ממשפחת קרסנטי. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה. כמו כן באותה תקופה פעלו הסרצנים מאמירות סיציליה בחופשיות, ופשטו ללא הרף על חופי הים הטירני.

במהלך כהונתו הוא אישר הקמת בישופות חדשה בבמברג, שעסקה בניצור שבטי הסלאבים, והצליח ליישב סכסוך בין אב המנזר של פלרי לבין הבישופים של סנס ואורליאן. כמו כן הוא הצליח ליצור התקרבות מסוימת בין הכנסיות המזרחית והמערבית, ושמו אף הוזכר לברכה בקונסטנטינופול.

ביולי 1009 פרש יוחנן השמונה עשר למנזר, שם מת זמן קצר לאחר מכן, ובמקומו מונה כאפיפיור סרגיוס הרביעי.

==קישורים חיצוניים==

* ערך באנציקלופדיה הקתולית 
* 

==הערות שוליים==

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:נפטרים ב-1009
אמילקר C4

אמילקר C4 (בצרפתית: Amilcar C4) היא מכונית ספורט בסגנון טורפדו, בעלת 2-3-4 מושבים, בתצורת קבריולה מתוצרת יצרנית הרכב הצרפתית "אמילקר" אשר יוצרה בין השנים 1922–1929.

סך הכול יוצרו 4,950 יחידות.

==גרסאות "אמילקר C4"==
* טורפדו (בצרפתית: "Torpedo"), בגרסאות של 2 מושבים, 3 מושבים, 4 מושבים
* טורפדו סקיפ (בצרפתית: "Torpedo Skiff") בגרסאות של 2 מושבים, 3 מושבים, 4 מושבים
* סדאן (בצרפתית: "sedan")

== תמונות ==
<gallery mode="packed" heights="140">
קובץ:1923 Amilcar C4 pic2.JPG|אמילקר C4, שנת 1923
קובץ:Amilcar - C 4 - 1923 (M.A.R.C.).jpg|אמילקר C4, שנת 1923
קובץ:Amilcar 4C GS - Oldtimer Grand Prix Aug 1989.jpg |אמילקר C4, דגם GS
קובץ:Amilcarc42seatersports1923.jpg |אמילקר C4, שנת 1923
</gallery>

==לקריאה נוספת==
* [https://web.archive.org/web/20170905095712/http://www.motor-car.co.uk/amilcar/item/13964-amilcar-c4 אמילקר C4] (Amilcar - C4 (1922 -28) - Motor Car History )

==קישורים חיצוניים==

* [https://www.youtube.com/watch?v=vCPl5bSnkhY אמילקר C4, שנת 1922] (3:31 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1922
C4
קטגוריה:מכוניות צרפתיות
אמילקר C6

אמילקר C6 (בצרפתית: Amilcar C6) היא מכונית ספורט בסגנון טורפדו, 2 מושבים, בתצורת רודסטר מתוצרת יצרנית הרכב הצרפתית "אמילקר" אשר יוצרה בין השנים 1923–1931.

סך הכול יוצרו 50–60 יחידות.

== תמונות ==
<gallery mode="packed" heights="120">
Amilcar six cylinder.JPG| אמילקר C6 - מבט למנוע
Gaston réveiller 1100 1933.jpg| אמילקר C6
Bonhams - The Paris Sale 2012 - Amilcar C6 Voiturette - 1928 - 006.jpg| אמילקר C6, שנת 1928
Bonhams - The Paris Sale 2012 - Amilcar C6 Voiturette - 1928 - 022.jpg| אמילקר C6, שנת 1928 - מבט לתא הנהג
Bonhams - The Paris Sale 2012 - Amilcar C6 Voiturette - 1928 - 023.jpg| אמילקר C6, שנת 1928
Bonhams - The Paris Sale 2012 - Amilcar C6 Voiturette - 1928 - 015.jpg| אמילקר C6, שנת 1928 - מבט למנוע
Bonhams - The Paris Sale 2012 - Amilcar C6 Voiturette - 1928 - 021.jpg| אמילקר C6, שנת 1928
Bonhams - The Paris Sale 2012 - Amilcar C6 Voiturette - 1928 - 012.jpg| אמילקר C6, שנת 1928
</gallery>

==לקריאה נוספת==
* [https://www.bonhams.com/auctions/20099/lot/220/ אמילקר C6, דגם מס' 39] (Bonhams : 1928 Amilcar C6 Voiturette Chassis no. 39)
* [http://www.thornleykelham.com/1950-ferrari-195s/1928-amilcar-c6-voiturette-chassis-no-11052/#ad-image-1 אמילקר C6, דגם מס' 11052] ( 1928 Amilcar C6 Voiturette Chassis No. 11052 » Thornley )

==קישורים חיצוניים==

==הערות שוליים==

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1923
C6
קטגוריה:מכוניות צרפתיות
אמילקר CGS

אמילקר CGS (בצרפתית: Amilcar CGS) היא מכונית ספורט בסגנון טורפדו, 2 מושבים, בתצורת קבריולה מתוצרת יצרנית הרכב הצרפתית "אמילקר" אשר יוצרה בין השנים 1923–1929.

סך הכול יוצרו 2,925 יחידות.

==גרסאות דגם "אמילקר CGS"==
* CGS
* CGSS (משנת 1926)

== תמונות ==
<gallery mode="packed" heights="140">
קובץ:PhC 180 amilcar (16092030198).jpg|אמילקר CGS
קובץ:Amilcar-type-C-GS.jpg |אמילקר CGS
קובץ:Amilcar-type-C-GS-interior.jpg |אמילקר CGS - מבט לתא הנהג ולוח מחוונים
</gallery>

==לקריאה נוספת==
* [https://www.hemmings.com/magazine/hsx/2008/10/Blue-Note---Amilcar-CGS/1705526.html אמילקר CGS] ( Blue Note - Amilcar CGS - The diminutive Amilcar CGSs )

==קישורים חיצוניים==

* [https://www.youtube.com/watch?v=Dm1OK4XKrnc אמילקר CGS] (3:33 דקות), יו-טיוב

==הערות שוליים==

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1923
CGS
קטגוריה:מכוניות צרפתיות
אליפות אירופה בכדורסל נשים 2009

אליפות אירופה בכדורסל נשים 2009, הייתה האליפות האזורית ה-32 שאורגנה על ידי פיב"א אירופה. האליפות נערכה בלטביה בין ה-7 ביוני ל-20 ביוני 2009.

בטורניר זה זכתה צרפת, אשר רשמה זכייה שנייה בתולדותיה.

==מתכונת האליפות==
בתחרות השתתפו 16 נבחרות. הן חולקו לשני בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| צרפת 
|- bgcolor=silver
| 2|| רוסיה 
|- bgcolor=cc9966
| 3|| ספרד 
|-
| 4|| בלארוס 
|-
| 5|| יוון 
|-
| 6|| איטליה 
|-
| 7|| לטביה 
|-
| 8|| סלובקיה 
|-
| 9-12|| טורקיה 
|-
| 9-12|| צ'כיה 
|-
| 9-12|| ליטא 
|-
| 9-12|| פולין 
|-
| 13-16|| סרביה 
|-
| 13-16|| ישראל
|-
| 13-16|| הונגריה 
|-
| 13-16|| אוקראינה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בשיטת משחק בית ומשחק חוץ בהשתתפות 4 קבוצות. הנבחרת הצליחה לסיים את השלב בהצלחה והעפילה לתחרות.

בשלב הראשון של האליפות הנבחרת התמודדה בבית א' והפסידה בכל משחקיה.

כדרסלניות של הנבחרת: 

* שי דורון - 55 נקודות
* לירון כהן - 53 נקודות
* ליעד סואץ-קרני - 32 נקודות
* קטיה לויצקי - 31 נקודות
* לייני סלווין - 19 נקודות
* קטיה אברמזון - 13 נקודות
* מיכל אפשטיין - 5 נקודות
* מירב דורי - 2 נקודות
* שמרית גיגי 
* שירן צעירי 
* נעמי קולודני 
* ג'ניפר פליישר

==קישורים חיצוניים==

* [http://www.fibaeurope.com/compID_pnlxO1HYJhUh,MTfrmUO03.season_2009.html יורובאסקט 2009 באתר פיב"א אירופה]
* [http://archive.fiba.com/pages/eng/fa/event/p/sid/6341/_/2009_EuroBasket_Women/index.html אליפות אירופה 2009 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2009
קטגוריה:תחרויות ספורט בלטביה
אמילקר CGSS

אמילקר CGSS (בצרפתית: Amilcar CGSS) היא מכונית ספורט בסגנון טורפדו, בעלת 2 מושבים, בתצורת קבריולה, מתוצרת יצרנית הרכב הצרפתית "אמילקר" אשר יוצרה בין השנים 1926–1929.

סך הכול יוצרו 984 יחידות.

== תמונות ==
<gallery mode="packed" heights="140">
קובץ:Amilcar CGSS 002.jpg|אמילקר CGSS
קובץ:Blue 1927 Amilcar CGSS pic-007.JPG|אמילקר CGSS, שנת 1927
קובץ:Amilcar cgss sport 06011702.jpg|אמילקר CGSS
קובץ:Amilcar CGSS 003.jpg|אמילקר CGSS
קובץ:Blue 1927 Amilcar CGSS pic-019.JPG|אמילקר CGSS, שנת 1927 - מבט למנוע
קובץ:Amilcar CGSS 004.jpg|אמילקר CGSS - מבט לתא הנהג ולוח מחוונים
קובץ:Amilcar CGSS 1927 cockpit Lake Mirror Cassic 16Oct2010 (14690750078).jpg|אמילקר CGSS - מבט לתא הנהג וללוח הבקרה
קובץ:Amilcarcgss2seatersports1927b.jpg|אמילקר CGSS שנת 1927
</gallery>

==לקריאה נוספת==
* [https://www.supercars.net/blog/1926-amilcar-cgss/ אמילקר CGSS ] (1926 Amilcar CGSS | Review | SuperCars.net )

==קישורים חיצוניים==

* [https://www.youtube.com/watch?v=A4nAMLp0VOo אמילקר CGSS] (2:07 דקות), יו-טיוב

==הערות שוליים==

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1926
CGSS
קטגוריה:מכוניות צרפתיות
מנחם זיגלבוים

מנחם זיגלבוים (נולד בתשל"ג, 1973) הוא סופר ומעורכי שבועון בית משיח.

==ביוגרפיה==
זיגלבוים נולד וגדל בפתח תקווה, למד בישיבות חב"ד. נשוי לרות ומתגורר ברמת גן.

בתקופת לימודיו בישיבה, פרסם בשבועון כפר חב"ד סיפורי צדיקים וכתבות על אישים חב"דיים ופעילות חב"דית ברחבי תבל. ובשנים אלו שילב פרסום מאמרים וכתבות תחת שמו האמיתי ובשמות עט.
משנת 1999 מכהן כעורך בשבועון בית משיח ובמקביל מפרסם בעיתון, מאות מאמרים וכתבות, במגוון נושאים, ובהם חשיפות רבות הקשורות לתולדות תנועת חב"ד.
בשנים הראשונות כסופר, פרסם ספרים ובהם סיפורי צדיקים מעובדים על ידו בסגנון דרמטי ושוטף ובשנים הבאות שילב בין הוצאת ספרי היסטוריה, ביוגרפיה וסיפורי צדיקים מעובדים.

למד קאוצ'ינג באוניברסיטת בר-אילן, כן למד והשתלם בלימודי ייעוץ זוגי והנחיית קבוצות. במקביל השתלם בלימודי גישור וכלכלה משפחתית בי.נ.ר.. טורים בנושאים אלה הוא מפרסם באתרי החדשות החרדים "כיכר השבת" וחרדים10. בנוסף, הוא מגיש פינה בנושא, מדי יום שישי, בשידורי רדיו קול חי.

== ספריו ==
* מרומם ואיש עליה - ביוגרפיה - הרב מנחם מנדל מויטבסק
* סיפורים מחדר הרבי - האנשים הקרובים לרבי מנחם מנדל שניאורסון מספרים, 2006
* הנסיך השישי - ילדות רבי יוסף יצחק שניאורסון הרבי השישי של חב"ד.
* מאחורי קווי האויב - פעולות שלוחי חב"ד במדינות עוינות, 2016
* דוד עבדי - ביוגרפיה - הרב דוד חנזין, הוצאה עצמית, 2003
* לספר מבראשית - סיפורים אודות אדמו"רי חב"ד.
* מטל השמים
* אסתלק יקרא - סיפור הסתלקותם של נשיאי חב"ד
* ומביא גואל - סיפורים על הגאולה
* סיפורו של חג (8 כרכים) - סיפורים לפי חגים ומועדים.
*סוערות בדממה (2 כרכים) - על מסירות נפשן של נשות החסידים ברוסיה הסובייטית.
*לשם ולתפארת - סקירת ייסודה והתפתחותה של ישיבת תומכי תמימים בקריית גת, תשס"ט.

== קישורים חיצוניים ==
* 
* שרגא קרומבי, [http://old2.ih.chabad.info/index.php?url=article_he&id=62218 סיפורי חסידים: מעשיות או פרקי היסטוריה?] ראיון עם זיגלבוים, יח סיון התשע"א 20/06/2011
* 

 קטגוריה:סופרים כותבי עברית
קטגוריה:סופרים חרדים ישראלים
קטגוריה:חסידי חב"ד
קטגוריה:עורכי עיתונים ישראלים
קטגוריה:עיתונאים כותבי עברית
קטגוריה:עיתונאים חרדים ישראלים
קטגוריה:ישראלים שנולדו ב-1973
אמילקר קומפאונד

אמילקר קומפאונד (באנגלית: Amilcar Compound) היא מכונית סלון, ארבעה מושבים, שתי דלתות, מתוצרת יצרנית הרכב הצרפתית אמילקר, אשר יוצרה בשנים 1938–1943. עם פרוץ מלחמת העולם השנייה צומצם ייצור הדגם.

יוצרו 681 יחידות (דגמי סלון וקבריולה) ו-159 יחידות לשימוש מסחרי.

==גרסאות ==
*מכונית סלון - שתי דלתות, ארבעה מושבים
*קבריולה - שתי דלתות, ארבעה מושבים
* ואן
*אמבולנס

== גרסאות מנוע ==
* B38 - מנוע 1,185 סמ"ק
* B67 - מנוע 1,340 סמ"ק

== תמונות ==
<gallery mode="packed" heights="140">
קובץ:Amilcar Compound.jpg|אמילקר קומפאונד
קובץ:Amilcar Compound (2295517720).jpg|אמילקר קומפאונד
קובץ:Amilcar Compound (2295517714).jpg| לוגו חברת "Amilcar" על חרטום דגם ה-"אמילקר קומפאונד"
קובץ:1939 Amilcar B38 Compound.JPG|אמילקר קומפאונד, שנת 1939
קובץ:Amilcar - B 38 Compound - 1939 (M.A.R.C.).jpg|אמילקר קומפאונד
קובץ:Amilcar B38 pic1.JPG|אמילקר קומפאונד
קובץ:AmilcarCompound.jpg|אמילקר קומפאונד
</gallery>

==קישורים חיצוניים==

* [https://www.youtube.com/watch?v=-7tfIzxPUXM אמילקר קומפאונד, סדאן], באתר יוטיוב

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1938
קומפאונד
קטגוריה:מכוניות צרפתיות
אליפות אירופה בכדורסל נשים 2011

אליפות אירופה בכדורסל נשים 2011, הייתה האליפות האזורית ה-33 שאורגנה על ידי פיב"א אירופה. האליפות נערכה בפולין בין ה-18 ביוני ל-3 ביולי 2011.

רוסיה ניצחה באליפות בפעם השלישית בתולדותיה.

==מתכונת האליפות==
בתחרות השתתפו 16 נבחרות. הן חולקו לשני בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| רוסיה 
|- bgcolor=silver
| 2|| טורקיה 
|- bgcolor=cc9966
| 3|| צרפת 
|-
| 4|| צ'כיה 
|-
| 5|| קרואטיה 
|-
| 6|| מונטנגרו 
|-
| 7|| ליטא 
|-
| 8|| לטביה 
|-
| 9-12|| בלארוס 
|-
| 9-12|| בריטניה 
|-
| 9-12|| ספרד 
|-
| 9-12|| פולין 
|-
| 13-16|| גרמניה 
|-
| 13-16|| יוון
|-
| 13-16|| ישראל 
|-
| 13-16|| סלובקיה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בשיטת משחק בית ומשחק חוץ בהשתתפות 4 קבוצות. הנבחרת הצליחה לסיים את השלב בהצלחה והעפילה לתחרות.

בשלב הראשון של האליפות הנבחרת התמודדה בבית א' והפסידה בכל משחקיה.

כדרסלניות של הנבחרת: 

* שי דורון - 39 נקודות 
* לירון כהן - 23 נקודות 
* קטיה לויצקי - 23 נקודות
* ליעד סואץ-קרני - 17 נקודות 
* לייני סלווין - 10 נקודות 
* נועה גנור - 8 נקודות 
* נעמה שפיר - 6 נקודות 
* קטיה אברמזון - 6 נקודות 
* ג'ניפר פליישר - 5 נקודות
* מיכל אפשטיין - 4 נקודות 
* מירב דורי - 4 נקודות 
* שירן צעירי - 3 נקובות

==קישורים חיצוניים==

* 
* [http://www.fibaeurope.com/compID_pnlxO1HYJhUh,MTfrmUO03.roundID_7622.season_2011.html יורובאסקט 2011 באתר פיב"א אירופה]
* [http://archive.fiba.com/pages/eng/fa/event/p/cid//sid/7620/_/2011_FIBA_Eurobasket_Women_DIVISION_A/index.html אליפות אירופה 2011 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2011
קטגוריה:תחרויות כדורסל בפולין
קטגוריה:פולין: ספורט נשים
יוחנן השבעה-עשר

יוחנן השבעה-עשר, שנולד בשם ג'ובאני סֶקוֹ (באיטלקית: Giovanni Secco; 945 – 6 בנובמבר 1003), היה אפיפיור ברומא בשנת 1003.

== ביוגרפיה ==
סקו נולד בשנת 945 ברומא, כבן למשפחת אצולה רומאית, אשר כמה מבניה היו כמרים, בישופים ואנשי דת. בצעירותו פנה ללימודי כמורה, וב-1 ביוני 996 מונה לקרדינל על ידי האפיפיור גרגוריוס החמישי.

לאחר מותו של קודמו סילבסטר השני מונה סקו לאפיפיור ב-16 במאי 1003, על ידי ג'ובאני קרסנציו, ממשפחת קרסנטי, ששלט ברומא למעשה. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה. כהונתו הייתה קצרה, וב-6 בנובמבר אותה שנה מת יוחנן השבעה-עשר, ובמקומו מונה כאפיפיור יוחנן השמונה עשר.

==משפחתו==
לפני שהתחיל יוחנן השבעה-עשר את לימודי הדת, הוא היה נשוי, ואף נולדו לו 3 בנים. אחד נהיה בישוף בפלסטרינה, אחד נהיה לדיאקון, והשלישי היה נוטריון בשירות הכמורה.

==הבלבול בנוגע לשמו==
למעשה, יוחנן השבעה-עשר היה יוחנן ה-16 ברשימה, אולם חל בלבול בעקבות שלטונו של האנטי-אפיפיור יוחנן השישה עשר, ומשום כך הוא קיבל את השם "יוחנן השבעה-עשר".

==קישורים חיצוניים==

* ערך באנציקלופדיה הקתולית 
* 

==הערות שוליים==

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:נפטרים ב-1003
אמילקר פגאז

אמילקר פגאז (בצרפתית: Amilcar Pégase) היא מכונית סלון, בעלת 4 דלתות, מתוצרת יצרנית הרכב הצרפתית "אמילקר" שיוצרה בין השנים 1934–1937.

בסך הכול יוצרו 300 יחידות.

== גרסאות ==
*מכונית סלון - ארבע דלתות
* קבריולה - שתי דלתות, שני מושבים (דגם G36 Racer)
*קופה - שתי דלתות

==גרסאות מנוע==
* מנוע 2,011 סמ"ק
* מנוע 2,120 סמ"ק (יוצר בין השנים 1934-1937)
* מנוע 2,488 סמ"ק (יוצר בין השנים 1935-1937)

==תמונות==
<gallery mode="packed" heights="130">
קובץ:Mme Roux au Saint Raphael sur une Amilcar Racer web.JPG| אמילקר פגאז קבריולט (דגם G36 Racer) 
קובץ:Amilcar - Pégase - 1935 (M.A.R.C.).jpg| אמילקר פגאז, שנת 1935
קובץ:1935 Amilcar Pegase pic1.JPG| אמילקר פגאז, שנת 1935
</gallery>

==לקריאה נוספת==
* [https://web.archive.org/web/20170905140130/http://www.rmsothebys.com/am17/amelia-island/lots/1935-amilcar-pegase-racer-grand-sport-in-the-style-of-figoni-et-falaschi/1701667 אמילקר Pégase קבריולה, דגם racer ] (1935 Amilcar Pegasé Racer Grand Sport in the style of Figoni et Falaschi)

==קישורים חיצוניים==

* [https://www.youtube.com/watch?v=xiIMGUlQ5-Q אמילקר Pégase קבריולה (דגם G36 Racer) ] (0:56), יו-טיוב

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1934
Pégase
קטגוריה:מכוניות צרפתיות
הסכמי אוויאן

הסכמי אוויאן (בצרפתית: Évian Accords) היא אמנה שנחתמה בעיר אוויאן ב-18 במרץ 1962 בידי צרפת והחזית הלאומית לשחרור אלג'יריה. ההסכמים הובילו לסיום מלחמת העצמאות של אלג'יריה, מתן עצמאות מלאה לאלג'יריה ולשלום בין הרפובליקה הצרפתית לבין המדינה החדשה אלג'יריה. הארגון הלאומני, ארגון הצבא הסודי (OAS) התנגד להסכמים ויצא בסדרה של פיגועי טרור, ביניהם ניסיון חיסול של שרל דה גול, בניסיון לעצור את ההסכמים מלהתממש.

==היסטוריה==
במרץ 1961 הוחלט לקיים שיחות להשגת הסכם בין צרפת והמורדים האלג'יראים באוויאן. עוד בטרם נפתחו השיחות, נרצח ראש העיר בידי תומכים של אלג'יר הצרפתית. לאחר עיכובים, נפתחו השיחות ב-20 במאי 1961. במרץ 1962 הגיעו הצדדים לישורת האחרונה של השיחות והוסכם על הסדרי ביניים שינקטו לקראת משאל עם על עתיד אלג'יריה. ההסכם נחתם ב-18 במרץ 1962 ונכנס לתוקפו למחרת בצהריים.

במשאל עם שנערך ב-8 באפריל 1962 בצרפת 91% הצביעו בעד ההסכמים. במשאל עם שני שנערך באלג'יריה כ-99.72% הצביעו בעד ההסכמים.

==תוכן ההסכמים==
הסכמי אוויאן קבעו שמעמדה של אלג'יריה תקבע במשאל־עם בה יבחרו תושבי אלג'יריה בין המשך היות אלג'יריה טריטוריה של הרפובליקה הצרפתית לבין עצמאות.

בהסכם, נקבע שיתקיים שלום מלא בין הרפובליקה הצרפתית לבין אלג'יריה וצרפת הבטיחה לסייע לאלג'יריה מבחינה תרבותית וטכנית ולהעניק לה סיוע כלכלי. ההסכם קבע את זכותה של צרפת להמשיך בשאיבת נפט באלג'יריה, תוך שיתוף ממשלת אלג'יריה ברווחים. הצרפתים הורשו בהסכם לקיים את הבסיס הימי במרס אל כביר למשך 15 שנים, את המתקנים שלהם לניסויים גרעיניים במדבר סהרה במשך 5 שנים, ולהחזיק צבא צרפתי למשך שלוש שנים. כן הובטחה לצרפת זכות להנחתת מטוסים במספר שדות תעופה באלג'יריה.

ההסכמים התייחסו גם לחילופי אסירים, גורלם של תושבי צרפת באלג'יריה, בעלות על משאבים טבעיים, והבטחת שוויון זכויות של הפייה-נואר ושל היהודים. ההסכמים הבטיחו לכל אזרחי צרפת את הזכות לעזוב את אלג'יריה. מכיוון שכל היהודים באלג'יריה קיבלו אזרחות צרפתית שנים רבות קודם לכן, הם קיבלו את הזכות לעבור לצרפת.

בנוסף הובטחה לצרפת שליטה על בסיסים צבאיים באלג'יריה, אך צרפת נסוגה מהם חמש שנים לאחר ההסכם.

==קישורים חיצוניים==

==הערות שוליים==

קטגוריה:מלחמת העצמאות של אלג'יריה
קטגוריה:צרפת: אמנות והסכמים
קטגוריה:1962 בפוליטיקה
ג'וזף קירנן

ג'וזף ד. קירנן (באנגלית: Joseph D. "Joe" Kernan; 4 בפברואר 1955) הוא תת אדמירל בדימוס בצי האמריקאי, אשר שימש כמפקד פיקוד הלוחמה המיוחדת של הצי וכסגן מפקד פיקוד דרום של ארצות הברית.

==ביוגרפיה==
קירנן נולד בבסיס חיל האוויר האמריקני טראוויס, קליפורניה. בשנת 1977 השלים את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית.

==קריירה==
קירנן שירת תחילה כקצין ימי במשחתת "USS Horne" וב-1982 התנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. קירנן שימש במגוון תפקידי מטה ופיקוד בצוותי הקומנדו הימי. בשנים 1994–1996 פיקד על צוות 2 ובשנים 1999–2003 שימש כמפקד צוות 6 (צוות הלוחמה בטרור הנחשב למעולה שבצוותים), והוביל אותו במלחמת אפגניסטן ובמלחמת עיראק. בשנת 2007 מונה למפקד פיקוד הלוחמה המיוחדת של הצי. לאחר מכן שימש כעוזר מיוחד לשר ההגנה כמפקד הצי הרביעי של ארצות הברית וכסגן מפקד פיקוד דרום של ארצות הברית. בשנת 2013 פרש לגמלאות.
מונה על ידי נשיא ארצות הברית דונלד טראמפ לתת-שר ההגנה למודיעין. הוא כיהן בתפקיד עד נובמבר 2020.

==קישורים חיצוניים==

* [http://www.navy.mil/navydata/bios/navybio_ret.asp?bioID=409 ביוגרפיה] באתר הצי.

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי צוות 6 של אריות הים
קטגוריה:סגל מחלקת ההגנה של ארצות הברית
קטגוריה:נשיאות דונלד טראמפ: אישים
קטגוריה:מעוטרי מדליית השירות המצוין של הצי
קטגוריה:מעוטרי מדליית השירות המצוין של מחלקת ההגנה
קטגוריה:מפקדי הצי הרביעי של ארצות הברית
קטגוריה:בוגרי האקדמיה הימית של ארצות הברית
קטגוריה:אמריקאים שנולדו ב-1955
קטגוריה:מפקדי פיקוד הלוחמה המיוחדת של צי ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
התנועה הלאומית האלג'יראית

הארגון הלאומי האלג’ירי (MNA) היה תנועת הלאום האלג'ירית השנייה בגודלה במהלך מלחמת העצמאות של אלג'יריה.

==היסטוריה ==
הארגון נוסד בידי הלאומן האלג'ירי מסלי האדג בשנת 1954 כארגון לאום נגד החזית הלאומית לשחרור אלג'יריה (FLN), שסירבו לקבל את הוראותיו. הארגון קיבל סיוע כספי מהממשלה הצרפתית משום שהארגון נתפס כמתפשר יותר ובנוסף הוא נלחם ב-FLN באלג'יריה ובצרפת. הלחימה בצרפת נקראה מלחמת הקפה בגלל המספר הרב של פיגועי פגע וברח שהתרחשו בבתי קפה שהובילו ל-4000 הרוגים. ה-MNA דוכא די במהרה על ידי ה-FLN בתחילתה של המלחמה.

==קישורים חיצוניים==

==הערות שוליים==
<div style="direction: ltr;">

</div>

קטגוריה:מלחמת העצמאות של אלג'יריה
קטגוריה:טרור בצרפת
קטגוריה:תנועות בדלניות
הארגון הצבאי החשאי

הארגון הצבאי החשאי (בצרפתית: Organisation armée secrète; בראשי תיבות: OAS) היה ארגון ימני קיצוני צרפתי שפעל כנגד אלג'יריה במהלך מלחמת העצמאות של אלג'יריה במטרה להשאיר את אלג'יריה צרפתית.

== היסטוריה ==
הארגון הוקם ב-1961 בידי הגנרל ראול סאלאן, גנרל בצבא הצרפתי וותיק מלחמת הודו–סין. הוא כלל בעיקר מתיישבים צרפתים וותיקי מלחמת הודו–סין ומנה 500–1,000 חברים. הארגון הוקם בעקבות החלטת צרפת להעניק לאלג'יריה עצמאות לאחר משאל עם. הופעתו של ה-OAS וקיצוניותו ייצגו את שיאו של תהליך של כשלוש שנים, במהלכו גורמי חיל הקצונה והמושבות פנו יותר ויותר כנגד הממשלה שלדעתם לא הייתה מסוגלת להגן על זכויות אירופה ולהילחם בחזית השחרור הלאומית (FLN).

הארגון ניהל התקפות ופעילויות טרור שנועדו למנוע את עצמאותה של אלג'יריה. הפעולה הראשונה של הארגון היה חיסלו של פייר פופי (Pierre Popie), מנהיג מפלגת "התנועה הרפובליקנית העממית", מפלגה נוצרית דמוקרטית צרפתית שתמכה במתן עצמאות לאלג'יריה. בין השנים 1961–1962 נהרגו כ-2,000 איש כתוצאה מפעילותו של הארגון. אחת הפעולות הבולטות של הארגון הייתה באוגוסט 1962: ניסיון חיסול כושל של נשיא צרפת שארל דה גול. בעקבות הפעילות האלימה של הארגון ניהלה הממשלה הצרפתית מאבק נגד חברי הארגון, אסרה אותם והוציאה אותם להורג.

בשנת 1961 הארגון ביצע את פיגוע הרכבת בוויטרי-לה-פרנסואה שבו נהרגו ונפצעו אנשים רבים.

במטרה להביא לסיום פעילות של "הארגון הצבאי החשאי", הקימו שרותי הביטחון הצרפתי ארגון מחתרתי מתחרה בשם "barbouzes" שבראשו הועמד לוסיין ביטרלן. פעילות הארגון נחשפה והממשל היה צריך להפסיק את מימון הארגון. לוסיין בטרילן, שהיה בעל דעות פרו-ערביות מובהקות, ערך בהמשך את הירחון אירוערביה.

במקביל למשא ומתן שהתנהל עם שליחים אלג'יריים באוויאן, במזרח צרפת, עבר הארגון למסע טרור נגד מוסלמים בכלל. לבסוף, לאחר שצרפת הסכימה לעצמאות, הם חזרו למדיניות של הרס מסיבי של תשתיות אלג'יריות. ב-17 ביוני 1962, שבועיים וחצי בלבד לפני שקיבלה עצמאותה של אלג'יריה, חתמו ה-OAS וה-FLN על הפסקת אש.<ref></ref>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טרור בצרפת
קטגוריה:מלחמת העצמאות של אלג'יריה
ירון חסון

ירון חסון (נולד ב-1961) הוא מוזיקאי וגיטריסט ישראלי.

==ביוגרפיה==
בצעירותו החל חסון ללמוד גיטרה ומוזיקה קלאסית מערבית. בשנת 1988 סיים את לימודיו בקולג' המלכותי למוזיקה בלונדון. באותה שנה זכה בפרס הראשון בתחרות הלאומית לגיטרה בישראל. הוא מופיע בפסטיבלים רבים ברחבי העולם כמבצע וכמלחין, ביניהם שבוע התרבות הספרדי-ישראלי (1989) אליו נשלח כדי לייצג את ישראל לצד התזמורת הפילהרמונית הישראלית ולהקת המחול בת דור, פסטיבלים בליאז' (1989), בקורדובה (1990), בריכנוב (1995), בתל אביב (1999), באבו גוש (2000), ועוד; כמו כן מוזמן בקביעות לפסטיבל הגיטרה הלאומי בישראל. הוא זכה במלגות מטעם קרן התרבות אמריקה-ישראל במשך עשר שנים ברציפות. הקלטותיו כוללות רסיטלים לרשות השידור הישראלית משנת 1989. אלבומים ובהם ביצועיו ליצירות מן הרפרטואר הקלאסי וכמו כן ליצירותיו שלו זכו להכרה בינלאומית על ידי כתב העת האנגלי 'קלאסיקל גיטר מגזין' שציין בנובמבר 2001 כי "עולם הגיטרה הפך עשיר יותר עם נגינתו ויצירותיו של ירון חסון" וכי "יכולותיו הן פנומנליות". בספטמבר 2010 בוצעה הבכורה לקונצ'רטו לגיטרה ולתזמורת סימפונית אותו הלחין. ירון חסון הוא זוכה פרס אקו"ם לשנת 2015 על תרומה ליצירה הישראלית.

==אלבומים== 
* (2000) Diwan Suite - יצירה לגיטרה בת עשרה פרקים אותה הלחין וביצע ירון חסון.
* (2001) Yaron Hasson - Guitar - ירון חסון מבצע יצירות לגיטרה מן הרפרטואר הקלאסי וארבעה פרקים מיצירתו שלו.

== קישורים חיצוניים ==

* 
* 
* 

קטגוריה:מוזיקאים ישראלים
קטגוריה:מלחינים ישראלים
קטגוריה:גיטריסטים ישראלים
קטגוריה:ישראלים שנולדו ב-1961
אמילקר סוג G

אמילקר סוג G (בצרפתית: Amilcar Type G) היא מכונית בתצורות סדאן, קבריולה וקופה, מתוצרת יצרנית הרכב הצרפתית "אמילקר" אשר יוצרה בין השנים 1926–1927.

סך הכול יוצרו 2,500 יחידות.

==לקריאה נוספת==
* [https://www.facebook.com/candscmagazine/posts/220419928081133 אמילקר סוג G - תמונה]

==קישורים חיצוניים==

==הערות שוליים==

קטגוריה:דגמי מכוניות שהושקו ב-1926
קטגוריה:מכוניות ספורט
קטגוריה:מכוניות צרפתיות
קטגוריה:מכוניות קבריולה
G
טרזד

טָרָזֶד או γ בנשר הוא הכוכב השני בבהירותו בקבוצת הכוכבים נשר עם בהירות נראית מדרגה 2.72. מקור שמו בפרסית: شاهین ترازو - "שאהין טאראזו", שפירושו מוט המאזניים והוא התייחס במקור לשלושת הכוכבים אלטאיר, טרזד ואלשאין (β בנשר, ששמו גם כן נגזר מאותו ביטוי) שיוצרים צורה של קו ישר שבפרס העתיקה נחשב לחלק מקבוצה שייצגה מאזניים.

==תכונות==
טרזד נמצא במרחק של קרוב ל-400 שנות אור, מסתו אינה ידועה במדויק ועל פי מודלים שונים המתייחסים לעוצמת הארתו ולספקטרום שלו, היא מוערכת ב-6-5 מסות שמש. קוטרו הזוויתי של טרזד ניתן למדידה ישירה והוא כ-7.25 אלפיות של שניית קשת, כך שבאמצעות המרחק ניתן לחשב את רדיוסו שעומד על כ-95 רדיוסי שמש - כמעט מחצית רדיוס המסלול של כדור הארץ סביב השמש. טמפרטורת פניו של טרזד היא כ-4,100 קלווין והוא מאיר בעוצמה של פי 1,000 מעוצמת ההארה של השמש באור נראה, אך בשל הטמפרטורה הנמוכה ביחס לטמפרטורת השמש, חלק ניכר מקרינתו היא בתחום התת-אדום, וביחד איתה עוצמת הארתו הכוללת היא פי 2,500 מעוצמת ההארה של השמש. למרות שגילו מוערך בקצת למעלה מ-100 מיליון שנים, טרזד נמצא בשלב התפתחות מתקדם לאחר שאזל המימן שבליבתו והוא בשלב של היתוך הליום לפחמן תוך כדי התקררות והתנפחות. בסופו של דבר הוא צפוי להפוך לננס לבן.

==קישורים חיצוניים==
* [http://stars.astro.illinois.edu/sow/tarazed.html טרזד] באתר של ג'ים קלר
* 

==הערות שוליים==

קטגוריה:קבוצת הכוכבים נשר
קטגוריה:ענקים מסוג K
אמילקר סוג M

אמילקר סוג M (בצרפתית: Amilcar Type M) היא מכונית בתצורות סדאן, קבריולה וקופה, מתוצרת יצרנית הרכב הצרפתית "אמילקר" אשר יוצרה בין השנים 1928–1935.

==דגמי "אמילקר סוג M"==
* Amilcar Type M (1928-30) (יוצרו 1,174 יחידות)
* Amilcar Type M2 (1930-32) (יוצרו 2,650 יחידות)
* Amilcar Type M3 (1932-35) (יוצרו 2,726 יחידות)
* Amilcar Type M4 (1935) (יוצרו 70 מכוניות)

==לקריאה נוספת==
* [https://www.auction.fr/_fr/lot/1928-amilcar-type-m-2847181#.Wa6V2kmQzIU אמילקר סוג M] ( 1928 Amilcar Type M, Automobiles de Collection, Motos )

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1928
M
קטגוריה:מכוניות צרפתיות
וילהלם המרסהיי

וילהלם המרסהיי (בדנית: Vilhelm Hammershøi; 15 במאי 1864 – 13 בפברואר 1916) היה צייר דני הידוע בציוריו הפואטיים; מהאמנים הידועים ביותר בסקנדינביה.

==ביוגרפיה==
המרסהיי נולד בשנת 1864 בקופנהגן, דנמרק. בנו של סוחר אמיד, כריסטיאן המרסהיי ואשתו פרדריקה (לבית רנטזמן), המרסהיי למד רישום מגיל שמונה עם נילס כריסטיאן קירקגור והולגר גרונוולד, וציור עם וילהלם קין. הוא המשיך את לימודיו עם פרדריק ורמהרן באקדמיה המלכותית הדנית לאמנויות יפות.

מ-1883 ועד 1885 למד עם פדר סברין קרויר בבית הספר ללימודים עצמאיים, ולאחר מכן הציג בתערוכת האביב בשרלוטנבורג בשנת 1885 את ציורו 'דיוקן של נערה צעירה', ציור אותו פייר-אוגוסט רנואר העריץ. המרסהיי נישא לאידה אילסטד בשנת 1891.

המרסהיי עבד בעיקר בעיר הולדתו, שם צייר פורטרטים, אדריכלות ופְּנים. הוא נהג לנסוע אל הכפרים הסמוכים, שם צייר גבעות, עצים, בתי חווה ונופים אחרים. הוא מפורסם ביותר עבור ציורי הפְּנים שלו, אשר רבים מהם צייר בקופנהגן. הוא סייר באופן נרחב באירופה ומצא את מראות לונדון מתאימים במיוחד לציוריו.

ביוני 2012, ציורו של המרסהיי 'אידה קוראת מכתב' נמכר במכירה פומבית בלונדון תמורת 1,721,250 ליש"ט, שיא עבור יצירה אמנותית דנית.

==קישורים חיצוניים==

* 

קטגוריה:ציירים דנים
קטגוריה:דנים שנולדו ב-1864
קטגוריה:נפטרים ב-1916
סרגיוס הרביעי

סרגיוס הרביעי, נולד בשם פייטרו מרטינו בוקאפורצ'י (באיטלקית: Pietro Martino Buccaporci; 970 – 12 במאי 1012), היה אפיפיור ברומא בין השנים 1009–1012.

== ביוגרפיה ==
בוקאפורצ'י נולד בשנת 970 ברומא, כבן לסנדלר פשוט. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-25 במרץ 1004 מונה לקרדינל על ידי האפיפיור יוחנן השמונה עשר, ומונה לבישוף של אלבנו.

לאחר התפטרותו של קודמו יוחנן השמונה עשר, נבחר בוקאפורצ'י כאפיפיור ב-31 ביולי 1009. במהלך שלטונו שלט ברומא למעשה ג'ובאני קרסנציו, ממשפחת קרסנטי. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה.

במהלך כהונתו הוא עשה מאמצים להקל על הרעב ברומא, ופטר כמה מנזרים מהמיסים לאפיפיורות. בשנת 1009 הוציא סרגיוס הרביעי בולה אפיפיורית שקראה למנוע ממוסלמים את הגישה לכנסיית הקבר, לאחר שנהרסה על ידי הח'ליף הפאטמי אל-חאכִּם בִּאמר אללה. אמנם קיימת מחלוקת בין ההיסטוריונים האם באמת הוציא סרגיוס הרביעי את הבולה הזאת, או שרק קודם למסע הצלב הראשון ייחסו לו את הבולה.

ב-12 במאי 1012 מת סרגיוס הרביעי ברומא, במקומו מונה כאפיפיור בנדיקטוס השמיני.

==קישורים חיצוניים==

* ערך באנציקלופדיה הקתולית 
* 

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:ילידי 970
קטגוריה:נפטרים ב-1012
אליפות אירופה בכדורסל נשים 2013

אליפות אירופה בכדורסל נשים 2013, הייתה האליפות האזורית ה-34 שאורגנה על ידי פיב"א אירופה. האליפות נערכה בצרפת בין ה-15 ביוני ל-30 ביוני 2013.

ספרד ניצחה באליפות בפעם הראשונה בתולדותיה.

==מתכונת האליפות==
בתחרות השתתפו 16 נבחרות. הן חולקו לשני בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| ספרד 
|- bgcolor=silver
| 2|| צרפת 
|- bgcolor=cc9966
| 3|| טורקיה 
|-
| 4|| סרביה 
|-
| 5|| בלארוס 
|-
| 6|| צ'כיה 
|-
| 7|| שוודיה 
|-
| 8|| איטליה 
|-
| 9-12|| בריטניה 
|-
| 9-12|| מונטנגרו
|-
| 9-12|| קרואטיה 
|-
| 9-12|| סלובקיה 
|-
| 13-16|| רוסיה 
|-
| 13-16|| ליטא
|-
| 13-16|| לטביה 
|-
| 13-16|| אוקראינה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בשיטת משחק בית ומשחק חוץ בהשתתפות 5 קבוצות. הנבחרת הצליחה לסיים את השלב במקום הרביעי בלבד ולא העפילה להמשדך התחרות.

==קישורים חיצוניים==

* 
* [http://www.fibaeurope.com/pageID_Jbf5-DqNI1wmoAIpbucYR0.compID_pnlxO1HYJhUh,MTfrmUO03.season_2013.roundID_8743.html יורובאסקט 2013 באתר פיב"א אירופה]
* [http://archive.fiba.com/pages/eng/fa/event/p/cid/EMSW/sid/8743/_/2013_EuroBasket_Women/index.html אליפות אירופה 2013 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2013
קטגוריה:תחרויות ספורט בצרפת
קטגוריה:צרפת: תחרויות ספורט נשים
קטגוריה:ליל: ספורט
אוטראדנויה

אוטראדנויה (ברוסית: Отра́дное) היא עיר בנפת קירוב שבמחוז לנינגרד, הממוקמת במרחק 40 קילומטרים מזרחית לעיר סנקט פטרבורג על גדתו השמאלית של נהר נייבה.

== היסטוריה ==

העיר איבנובסקאיה, ששכנה בשטח אוטראדנויה, אוזכרה לראשונה במפקד האוכלוסין של נובגורוד משנת 1500. היא כללה שמונה כפרים ועשר אחוזות.

במפת אינגריה משנת 1676, שנערכה על ידי המודד אוגוסט ברגנהיים בשנת 1827, באתר של העיר המודרנית מופיעים הכפרים טושינה ופיאג'וקיבי.
שטחי העיר איבנובסקאיה נודעו מאז 1708 כאזור נופש עבור תושבי העיר סנקט פטרבורג.

==קישורים חיצוניים==

* 

==הערות שוליים==

 
קטגוריה:מחוז לנינגרד: ערים
קטגוריה:יישובים שהוקמו ב-1708
TV3 (דנמרק)

TV3 הוא ערוץ טלוויזיה מסחרי שמשודר בדנמרק ומופעל בידי חברת Viasat שהיא חלק מהקבוצה השוודית Modern Times Group. 

שלא כמו המתחרים שלו, DR ו-TV2, הוא אינו משודר מדנמרק אלא מבריטניה, ועל כן לא חלים עליו כללי הפרסום בדנמרק, כך שהוא יכול לקטוע תוכניות טלוויזיה לטובת הפסקות פרסומות. הערוץ מרבה לשדר הופעות בריטיות ואמריקאיות. 

== היסטוריה ==
TV3 החל לשדר ב-31 בדצמבר 1987 כערוץ טלוויזיה סקנדינבי משותף, ובכך הפך לערוץ הלוויני הראשון שמכוון לקהל סקנדינבי. הערוץ נתן לסקנדינבים רבים אפשרות לצפות בערוץ בשפתם. ב-30 בספטמבר 1990 פוצל הערוץ לשלושה ערוצים, דני, נורווגי ושוודי. 

ב-15 באפריל 1996 הוקם ערוץ TV3+ והפך במהרה לערוץ חזק כתוצאה מכך שהוא רכש את זכויות השידור לליגת העל. ב-23 במרץ 2009 הושק ערוץ טלוויזיה שלישי, TV3 Pulse בגלל ששני הערוצים איבדו צופים לערוצים אחרים. 

הכנסות הערוץ הן בעיקר מפרסומות ותשלום של הצופים על הערוץ, אם כי בעבר הצהירו בערוץ כי ברצונם לשדר בטלוויזיה החינמית בדנמרק, באמצעות אנטנה. ההצהרה הזו מעולם לא התגשמה. 

== ראו גם ==
* TV3 (שוודיה)
* TV3 (נורווגיה)
* TV3 (אסטוניה)
* Viasat

== קישורים חיצוניים ==
* 

קטגוריה:ערוצי טלוויזיה
קטגוריה:דנמרק: טלוויזיה
אררט מוסקבה

אצטדיון ספרטקובץ ששימש כאצטדיון הקבוצה ומכיל 5,100 מושבים.
מועדון הכדורגל "אררט" מוסקבה (ברוסית: Футбольный клуб «Арарат» Москва) היה מועדון כדורגל רוסי מהעיר מוסקבה.

המועדון הוקם על ידי קהילת יוצאי ארמניה במוסקבה והתקיים בשלב הראשון במשך עונה אחת, שבה זכה באליפות מרכז של ליגת הכדורגל המקצוענית של רוסיה, אך בקיץ 2018 המועדון פורק. בינואר 2019 המועדון הוקם מחדש והתמודד בליגת הכדורגל המקצוענית של רוסיה, אך בפברואר 2020 פורק שוב.

== היסטוריה ==
מועדון הכדורגל "אררט" נוצר בסוף מרץ 2017 על ידי ואלרי אוגנסיאן בתמיכת האוהדים המוסקבאים של מועדון הכדורגל הארמני אררט ירוואן, שעל שמו גם נקראת הקבוצה. הקבוצה קיבלה כספים מאיש העסקים ארם גברליאנוב, מבעלי חברת התקשורת News Media Group.

המועדון החל להתחרות בטורנירים החובבניים במסגרת אליפות מוסקבה של הליגה הרוסית השלישית והיא אירחה תחילה את משחקיה באצטדיון ספרטקובץ לפני שעברה לאצטדיון על שם אדוארד סטרלצוב המשמש גם כמגרש הבית של קבוצת טורפדו מוסקבה.

ב-30 במאי 2017, המועדון השיג רישיון כמועדון כדורגל מקצועני מהתאחדות הכדורגל הרוסית והחל להתמודד באזור "מרכז" של הליגה הרוסית השנייה ובאותו יום הקבוצה חתמה על חוזה עם חלוץ הנבחרת הלאומית לשעבר, רומן פאבליוצ'נקו. ב-7 ביוני המועדון החתים שחקן נוסף בעל ניסיון משחק בנבחרת הלאומית, אלכסיי רבקו (הקשר בן ה-31, נחשב לבוגר האקדמיה של ספרטק מוסקבה) וב-9 ביוני הוחתם מאראט איזמאילוב.

למאמן הראשי של הקבוצה מונה סרגיי בולאטוב, בן ה-45, שחתם על חוזה עם המועדון למשך שנה. עם זאת, ב-30 ביולי 2017 הוא עזב את הקבוצה בשל "נסיבות משפחתיות". לממלא מקום מונה, ארקדי אימרקוב, בן ה-31, שהדריך על הקווים עד לחזרתו של בולאטוב,לבסוף ב-16 באוגוסט, מונה אלכסנדר גריגוריאן למאמן החדש.

את עונת 2017/2018 הקבוצה פתחה במחנה האימונים בגרמניה ואת משחקי הבית אירחה באצטדיון על שם אדוארד סטרלצוב. הקבוצה העפילה לשלב 16 האחרונות בגביע הרוסי בכדורגל.

בספטמבר 2017 ואלרי אוגנסיאן, שכיהן כמנכ"ל הקבוצה עזב ונציגי המועדון טענו שהוא גנב כספים מתקציבי המועדון וכי המועדון עלול להתפרק, אך לבסוף המועדון המשיך להתקיים ובמקומו מונה איגור קורוטקוב למנכ"ל הקבוצה החדש. ב-26 באוקטובר 2017 מונה פוגוס גלסטיאן למאמן החדש, במקומו של גריגוריאן שהסתכסך עם הנהלת הקבוצה. כעבור חודש גלסטיאן מונה למנכ"ל הקבוצה ובמקומו התמנה איגור זבזדין.

חרף התהפוכות שעברו בהנהלת הקבוצה, אררט הצליחה לסיים את עונת הבכורה שלה במקום הראשון אך בשל חוסר עמידה בתנאי הליגה הלאומית לא הבטיחה את העפלתה לליגת המשנה הרוסית ובהמשך הוכרז על פירוקה.

בינואר 2019 דווח על הקמת הקבוצה מחדש והחלה להתמודד בליגת הכדורגל המקצוענית של רוסיה והעפילה עד לשלב 32 האחרונות בגביע.

ב-5 בפברואר 2020 המועדון פורק סופית.<ref>[https://news.sportbox.ru/Vidy_sporta/Futbol/Russia/2nd_division/spbnews_NI1150259_Ararat_iskluchen_iz_chisla_uchastnikov_PFL «Арарат» исключен из числа участников ПФЛ]</ref>

== מאמנים ==
* ארקדי אימרקוב (יוני 2017)
* סרגיי בולאטוב (יוני - יולי 2017)
* ארקדי אימרקוב (אוגוסט 2017)
* אלכסנדר גריגוריאן (אוגוסט - אוקטובר 2017)
* פוגוס גלסטיאן (אוקטובר - נובמבר 2017)
* איגור זבזדין (נובמבר 2017 - אפריל 2018)
* מקסים בוקאטקין (אפריל - מאי 2018)

==תארים==
*ליגת הכדורגל המקצוענית, מרכז
** זכייה: 2018

== קישורים חיצוניים ==

==הערות שוליים==

*
קטגוריה:קבוצות כדורגל רוסיות שהתפרקו
קטגוריה:קבוצות כדורגל רוסיות
קטגוריה:מוסקבה: מועדוני כדורגל לשעבר
קטגוריה:קבוצות כדורגל שהוקמו ב-2017
יוהנס מגרלנדיה

יוהנס מגרלנדיה (בלטינית: Johannes de Garlandia; באנגלית: John of Garland) היה פילולוג, משורר, ומורה מימי הביניים. תאריכי לידה ומוות אינם ידועים במדויק, אבל הוא כנראה חי בערך מ־1190 עד 1270.

==ביוגרפיה==
הוא נולד באנגליה, ולמד באוקספורד ולאחר מכן באוניברסיטת פריז (של ימי ביניים), שם הוא לימד בשנת 1220. הוא חי ולימד בגדה השמאלית של פריז באזור קלו דה גרלנד (Clos de Garlande), שעל שמו נקרא מאוחר יותר רחוב גלאנד (Rue Galande). זה המקור של השם שבו הוא בדרך כלל ידוע. העובדות העיקריות על חייו נלקחו משירו De triumphis ecclesiae ("על ההצלחות של הכנסייה").

ב־1229, הוא היה אחד המאסטרים הראשונים של אוניברסיטת טולוז החדשה. את השיר שלו Epithalamium Beatae Mariae Virginis הוצג בשנת 1230 לנציג האפיפיור רומאנוס דה סנקטו אנגלו, אחד המייסדים של האוניברסיטה. הוא היה בטולוז במהלך אירועים סוערים של 1229–1231 (ראה מסע הצלב האלביגנזי), שהוא מתאר בשיר De triumphis. לאחר מותו של הבישוף פולק מטולוז (Foulques) ב־1231, הקאטרים חזרו להיות משפיעים על טולוז, מורים באוניברסיטה הפסיקו לקבל תשלום, ורבים חשבו שזה מסוכן מדי להישאר בעיר. יוהנס מגרלנדיה היה אחד מאלה אשר ברחו, להסוות את עצמו בתור צמית או עבד.

הוא חזר לפריז, ושם רוג'ר בייקון שמע אותו מרצה. הוא עדיין היה שם ב־1245, כתב את השיר De triumphis ecclesiae; הוא סיים את הקורס בשנת 1252. הוא כנראה היה עדיין בחיים בשנת 1270.

היצירת של יוהנס מגרלנדיה בנושא דקדוק היו בשימוש רב באנגליה, והודפסו על ידי ריצ'רד פינסון ווינקין דה וורד. הוא גם כתב שירים רבים בלטינית. בנוסף לשירו הידוע De triumphis ecclesiae, אחד משיריו הידועים הוא "שיר כלולות לבתולה הברוכה מרים" (Epithalamium beatae Mariae Virginis). יצירה חשובה אחרת שלו היא ה־Dictionarius – מילון של מילים לטיניות עם תרגומים לצרפתית ודוגמאות למילים האלה מחיי היום־יום של פריז של התקופה. כותרת הספר הזה היא השימוש הידוע הראשון במילה הזאת, שפירושה "אוסף מילים", וממנה התפתחה המילה האנגלית dictionary, ומילים דומות בשפות אחרות. הוא גם כתב את ספר הדקדוק Compendium totius grammatices ושני ספרים בנושא מקצב שירה: Synonyma ו־Equivoca.

ספר בנושא אלכימיה בשם Compendium alchimiae מיוחס לפעמים ליוהנס מגרלנדיה, אולם הוא נכתב במאה ה־14 על ידי מרטין אורטולנוס (Ortolanus).

== לקריאה נוספת ==
* [https://web.archive.org/web/20130512051259/http://www.uni-giessen.de/gloning/at/john-de-garlande_1981-rubin_dictionarius.pdf The Dictionarius of John de Garlande. And the Author's Commentary. Translated into English and annotated by Barbara Blatt Rubin. Lawrence, Kansas: The Coronado press]

==קישורים חיצוניים==

* 

קטגוריה:בוגרי אוניברסיטת אוקספורד
קטגוריה:רטוריקנים ונואמים
קטגוריה:בוגרי אוניברסיטת פריז
קטגוריה:מילונאים
קטגוריה:אישים שחיו במאה ה-12
קטגוריה:אישים שחיו במאה ה-13